איך להפטר מצלוליט?
היום אני רוצה לדבר איתכן על נושא שכל אישה בערך חווה בחייה והוא ״צלוליט״.
אין אישה שלא פוגשת בשלב כזה או אחר בחיים בדבר הזה שנקרא צלוליט. פתאום מופיעים לך, לרוב על הירכיים, מן סוג של גומות קטנות בגדלים שונים, סוג של רקמה שנראית כמו קליפה של תפוז או גבינת קוטג׳.
אני רוצה להדגיש – אומרים "צלוליט" ולא צלוליטיס". צלוליטיס היא סוג של דלקת חריפה ברקמות העור.
מפליא אותי שישנם כל כך הרבה בעלי מקצוע שמנסים לתת טיפים ופתרונות על העלמת צלוליט והם משתמשים במילה צלוליטיס. ובתור מומחים אפילו לא יודעים להבדיל בין השניים.
– הצטברות של רעלים בגוף.
יש נשים שהתברכו במעט צלוליט ויש כאלה שלצערן יש להן יותר. לא משנה באיזה כמות זה מגיע- צלוליט זה עניין מבאס. אבל בנות – חקרתי את העניין קצת יותר לעומק, ואפשר להיפטר מצלוליט, או לפחות להפחית אותו ושזה פחות יציק כאת שמסתכלת במראה.
הצלוליט הוא סוג של רקמת שומן, ולכן כדי להיפטר משומן עלינו לשרוף אותו! לא לא עם אש – למרות שממש בא לפעמים פשוט לקחת מצית ולשרוף אותו לעזעזאל.כשאני מדברת על לשרוף אני מדברת על לבצע אימון אירובי אינטנסיבי של לפחות חצי שעה בין 3-4 פעמים בשבוע. מה זה אומר? לצאת לריצה או הליכה קצבית, רכיבת אופניים או ספינינג או שיעור אירובי של ריקוד. פעילות אירובית כזו מזרימה יותר דם לפלג הגוף התחתון שנמצא במאמץ, כך נוצרים כלי דם חדשים ובכך זורם יותר דם לאיזורים אלה כך שביכולתם לנקז טוב יותר את ההצטברות של השומן.
כדי לשרוף צלוליט כדאי שתרגישי שכל הגוף שלך מזיע בטירוף, הדופק עולה ואת מרגישה איך השומן והצלוליט פשוט צורחים ״טוב בסדר, הבנו, אנחנו עוזבים״. אם תחשבו ככה האימון יהפוך לממש מבדר. בכל מקרה- התוצאות הן לא מיידיות ודרושה התמדה, אבל אם תתמידי לאורך זמן בנחישות וסבלנות את תראי שמרקם העור שלך משתנה והופך לחלק יותר עם הזמן.
מה זה בעצם חיטוב הגוף? זה הורדת אחוזי שומן והגדלת מסת שריר. אם קודם המלצתי על אימון אירובי לשריפת שומנים, עכשיו אנחנו צריכים לעבוד על חיטוב במיוחד במקומות הבעייתיים אליהם לרוב מגיע הצלוליט. התחילי לבצע תרגילים ספציפיים שעובדים על הירך האחורית והפנימית, על הישבן ועל שרירי הבטן.
זה לא סוד ובטח לא חדש לכן שאני אומרת תזונה בריאה- אבל כן זו עובדה. אז בעצם להקפיד לאכול- פירות וירקות במקום ממתקים, שומנים בריאים כמו אבוקדו, אגוזים ודגנים מלאים. בואו נגיד ככה כל הבצקים ה״לבנים״ בורקסים, לחם לבן, משקאות מתוקים, עוגות ושאר מאפים- הם הראשונים שמביאים איתם צלוליט. אז תחשבו עליהם כמו על החבר הזה שבא אליכם הביתה וממש כיף איתו אבל כשהוא הולך הוא משאיר איתו מלא בלגאן. כדי להקל עליכן באכילת כמות גדולה של פירות וירקות, אני ממליצה לעבור לשתייה של שייקים ומיצים מפירות וירקות, העוזרים בניקוי רעלים מהגוף.
אם את לא שותה לפחות 2 ליטר מים ביום כדאי שמעכשיו תצמדי לבקבוק מים. במיוחד בחורף, בגלל שלא חם, אנחנו לא שותים מספיק מים, ונוסף על כל האוכל שאנחנו נוטים לאכול בחורף- הרי לכם מתכון לצלוליט. אז למה מים? זה ממש כמו לשטוף את הגוף מבפנים ובכך לעזור לסלק פסולת שמסרבת לצאת. אם את שותה הרבה משקאות מתוקים התחילי בהורדת המינון עד שלאט לאט תעברי רק לשתיית מים!!! זה באמת המשקה הכי הכי ה כ י!!! אני ממליצה על שתייה של מים עם לימון סחוט מדי בוקר.
למי שלא אוהבת מים. אני ממליצה לשלב פירות בבקבוק המים שלכן, ככה למים יש טעם מתקתק וטעים יותר אם את חייבת כוס קפה או קולה ביום אז הקפידי לשתות אקסטרה מים!!!
המלח שרובינו משתמשים בו מביא לייבוש נוזלים של הגוף מה שלגמרי תורם להופעת הצלוליט. בקיצור אין מה לחשוב יותר מדי, פשוט להיפטר מהמלח המזוקק שבבית ולעבור לתחליפים בריאים יותר כמו מלח הימלאיה.
האם את ישנה מספיק?
מחקרים מראים שמחסור בשעות שינה עלול להוביל להשמנת יתר בשל חוסר איזון הורמונלי. אני לא חושבת שיש מישהו בעולם שיגיד לא, לעוד כמה שעות שינה! אז הקפידו לישון בין 7-9 שעות ביום.
אנחנו יכולות לעשות הרבה כדי לטשטש צלוליט, אבל להפטר ממנו לגמרי זה לא פשוט ולא קורה ברגע.
המשיכו להקפיד על כל הדרכים הטבעיות עליהם דיברתי היום, נסו לעשות יותר, להקפיד יותר ובקיצור לעשות את הכי טוב שלכן בלי קשר לצלוליט.
אגב- שמעתי הרבה בחורים אומרים שהם דווקא אוהבים את זה וחושבים שזה נשי סקסי.